CHO ลงนามผลิต-พัฒนาบุคลากร รองรับอุตสาหกรรมระบบราง
CHO ร่วมพิธีลงนามบันทึกข้อตกลงความร่วมมือทางวิชาการ ผลิตและพัฒนาบุคลากร รองรับอุตสาหกรรมระบบรางของประเทศไทย
CHO ร่วมพิธีลงนามบันทึกข้อตกลงความร่วมมือทางวิชาการ ผลิตและพัฒนาบุคลากร รองรับอุตสาหกรรมระบบรางของประเทศไทย
28 ก.ย. 2564

นายสุรเดช ทวีแสงสกุลไทย กรรมการผู้จัดการใหญ่ และประธานเจ้าหน้าที่บริหาร บริษัท ช ทวี จำกัด (มหาชน) หรือ CHO ร่วมพิธีลงนามบันทึกข้อตกลงความร่วมมือทางวิชาการ “การผลิตและพัฒนาบุคลากรด้านระบบราง การวิจัยและพัฒนาเทคโนโลยี นวัตกรรมด้านระบบราง เพื่อรองรับอุตสาหกรรมระบบราง” ระหว่างกรมการขนส่งทางราง กับ บริษัท ช ทวี จำกัด (มหาชน) หรือ CHO, สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ สถาบันเทคโนโลยีระบบราง (องค์การมหาชน) หน่วยงานวิชาชีพและหน่วยงานวิจัยและรับรองด้านระบบราง สถาบันการศึกษาที่มีหลักสูตรด้านระบบรางทั้งระดับอุดมศึกษาและอาชีวศึกษาของภาครัฐและเอกชน
รวมถึงผู้ประกอบกิจการด้านระบบรางภาครัฐและเอกชน รวม 72 หน่วยงาน ผ่านระบบออนไลน์ Zoom meeting โดยมีนายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธานในพิธี และร่วมลงนามในฐานะประธานสักขีพยานในพิธีลงนามบันทึกข้อตกลงฯ ณ ห้องประชุม ชั้น 3 อาคารสโมสรและหอประชุม กระทรวงคมนาคม